Document ID: 31997R1713

Ir-Regolament tal-Kummissijoni (KEE) Nru 1713/97
tat-3 ta' Settembru 1997
li jidderoga mir-Regolament (KEE) Nru 2454/93 fir-rigward tad-definizzjoni tal-kunċett ta' prodotti li joriġinaw użati għall-iskopijiet ta' l-iskema għall-preferenzi ġeneralizzati biex jittieħed kont tas-sitwazzjoni speċjali fil-Laos fir-rigward ta' ċerti esportazzjonijiet ta' tessuti lejn il-Komunità
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 2913/92 tat-12 ta' Ottubru 1992 li jistabbilixxi l-Kodiċi Doganali tal-Komunità [1], kif l-aħħar emendat bir-Regolament (KE) Nru 82/97 tal-Parlament Ewropew u tal-Kunsill [2], u b'mod partikolari l-Artikolu 249 tiegħu,
Wara li kkunsidrat ir-Regolament tal-Kummisjoni (KEE) Nru 2454/93 tat-2 ta' Lulju 1993 [3], kif l-aħħar emendat bir-Regolament (KE) Nru 1427/97 [4], li jippreskrivi dispożizzjonijiet għall-implimentazzjoni tar-Regolament tal-Kunsill (KEE) Nru No 2913/92 li jistabbilixxi l-Kodiċi Doganali tal-Komunità, u b'mod partikolari l-Artikolu 76 tiegħu,
Billi, bir-Regolament tal-Kunsill (KE) Nru 3281/94 tad-19 ta' Diċembru 1994 li japplika skema ta' erba’ snin ta' preferenzi ta' tariffi ġeneralizzati (1995 sa 1998) fir-rigward ta' ċerti prodotti industrijali li joriġinaw f'pajjiżi li qed jiżviluppaw [5], kif l-aħħar emendat bir-Regolament tal-Kummissjoni (KE) Nru 998/97 [6] il-Komunità tat preferenzi bħal dawn lill-Laos;
Billi l-Artikoli 67 et seq. tar-Regolament (KEE) Nru 2454/93 li jistabbilixxi d-definizzjoni tal-kunċett ta' prodotti li joriġinaw li għandha tintuża għall-iskopijiet ta' preferenzi ta' tariffi ġeneralizzati; billi l-Artikolu 76 tar-Regolament jipprovdi ma’ dana kollu, għall-deroga minn dawk id-dispożizzjonijiet favur il-pajjiżi benefiċjarji l-anqas żviluppati tal-GSP li jissottomettu talba xierqa għal dak il-għan lill-Komunità;
Billi l-Gvern ta' Laos għamel applikazzjoni għall-deroga bħal dik fir-rigward ta' ċerti prodotti tat-tessuti; billi fuq talba mill-Komunità il-Laos ipprovda l-informazzjoni ekonomika addizzjonali mitluba;
Billi t-talba sottomessa minn Laos tissodisfa l-ħtiġiet ta' l-Artikolu 76; billi b'mod partikolari l-introduzzjoni ta' kondizzjonijiet kwantitattivi (fuq bażi annwali) li jirriflettu l-kapaċità tas-suq tal-Komunità li jassorbu prodotti minn Laos, il-kapaċità ta' l-esportazzjoni minn Laos u x-xejriet attwali rreġistrat huma tali li ma jħallux li ssir ħsara għat-taqsimiet korrispondenti fl-industrija tal-Komunità;
Billi sabiex tkun inkorraġġita l-kooperazzjoni reġjonali fost pajjiżi benefiċjarji huwa mixtieq li jkun hemm dispożizzjoni li l-materja prima li għandha tintuża fil-Laos fil-kuntest ta' din id-deroga għandha toriġina f'pajjiżi li għandhom x'jaqsmu ma’ l-Għadqa tal-Pajjiżi tax-Xlokk ta' l-Asja (Asean) (bl-eċċezzjoni ta' Myanmar), l-Għaqda ta' Kooperazzjoni Reġjonali tax-Xlokk ta' l-Asja (SAARC) jew il-Konvenzjoni ta' Lomé;
Billi kull talba biex tiġi estiża l-applikazzjoni tad-deroga ’l hinn mill-kwantitajiet li hemm dispożizzjoni dwarhom għandha tkun meqjusa b'konsultazzjoni ma' l-awtoritajiet ta' Laos;
Billi d-deroga ma tistax fi kwalunke każ tkun applikabbli għal aktar mill-31 ta' Diċembru 1998, meta l-iskema kurrenti ta' preferenzi ta' tariffi ġeneralizzati għall-prodotti industrijali tkun skadiet;
Billi l-miżuri li li għalihom jipprovdi dan ir-Regolament huma skond l-opinjoni tal-Kumitat tal-Kodiċi Doganali (Sezzjoni ta' l-Oriġini),
ADOTTAT DAN IR-REGOLAMENT:
Artikolu 1
1. Bħala deroga mill-Artikoli 67 et seq. tar-Regolament (KEE) Nru 2454/93, prodotti elenkati fl-anness li jinsab ma’ dan ir-Regolament li huma manifatturati fil-Laos minn drapp minsuġ (oġġetti minsuġa) jew ħjut (oġġetti nnittjati) importati f'dak il-pajjiż u li joriġinaw minn pajjiż li jappartjeni għall-Għaqda tal-Pajjiżi tax-Xlokk ta' l-Asja (Asean) (bl-eċċezzjoni ta' Myanmar), L-Għaqda ta' Kooperazzjoni Reġjonali tax-Xlokk ta' l-Asja (SAARC) jew tal-Konvenzjoni Lomé għandhom ikunu meqjusa bħala li joriġinaw minn Laos skond l-arranġamenti mniżżla hawn taħt.
2. Għall-iskopijiet tal-paragrafu 1, prodotti għandhom ikunu meqjusa bħala li joriġinaw fl-Asean jew fil-SAARC meta dawn ikunu akkwistati f'dawk il-pajjiżi skond ir-regoli ta' l-oriġini li hemm dispożizzjoni dwarhom fir-Regolament (KEE) Nru 2454/93, jew bħala li joriġinaw minn pajjiżi benefiċjarji tal-Konvenzjoni Lomé meta jkunu akkwistati f’ dawn il-pajjiżi skond ir-regoli ta' l-oriġini li hemm dispożizzjoni dwarhom fil-Protokoll Nru 1 tar-Raba’ Konvenzjoni ACP-KEE [7].
3. L-awtoritajiet kompetenti ta' Laos għandhom jintrabtu li jieħdu l-miżuri kollha meħtieġa biex jassiguraw il-konformità mad-dispożizzjonijiet tal-paragrafu 2.
Artikolu 2
Id-deroga li hemm dispożizzjoni dwarha fl-Artikolu1 għandha tkun applikabbli għall-prodotti, importati fil-Komunità minn Laos matul il-perjodu ta' bejn l-1 ta' Awissu 1997 sal-31 ta' Diċembru 1998, sal-kwantitajiet annwali elenkati fl-Anness biswit kull prodott.
Artikolu 3
Il-kwantitajiet imsemmija fl-Artikolu 2 għandhom ikunu amministrati mill-Kummissjoni, li tista’ tieħu kull miżura amministrattiva xierqa biex tassigura li dawn ikunu amministratti b'effiċjenza.
Meta importatur jippresenta dikjarazzjoni għar-rilaxx f'ċirkolazzjoni ħielsa fi Stat Membru, li japplika biex jieħu vantaġġ mid-dispożizzjonijiet ta' dan ir-Regolament, u d-dikjarazzjoni tkun aċċettata mill-awtoritajiet doganali, l-Istat Membru kkonċernat għandu jinnotifika lill-Kummissjoni u jieħu ammont korrispondenti mal-ħtiġiet tiegħu.
Talba għal irtirar, li tindika d-data li fiha l-applikazzjoni tkun ġiet aċċettata, għandha tintbagħat lill-Kummissjoni mingħajr dewmien.
L-irtirar għandu jingħata mill-Kummissjoni b'referenza għad-data li fiha l-awtoritajiet doganali ta' l-Istat Membru konċernat ikunu aċċettaw id-dikjarazzjoni għar-rilaxx f'ċirkolazzjoni ħielsa, sal-limitu li l-bilanċ disponibbili hekk ikun jippermetti.
Jekk Stat Membru ma jagħmilx użu mill-ammont irtirat hu għandu malajr kemm jista’ jkun jibgħat lura l-kwantità korrespondenti.
Jekk l-ammonti mitluba jkunu akbar mill-bilanċ disponibbli tal-kwantità in kwistjoni, il-bilanċ għandu jkun allokat pro rata fost l-applikanti. Il-Kummissjoni għandha tinforma lill-Istati Membri bl-irtirar magħmul.
Kull Stat Membru għandu jassigura li importaturi tal-prodotti in kwistjoni jkollhom aċċess ugwali u kontinwu għall-kwantitajiet sakemm il-bilanċ tal-kwantitajiet relevanti hekk jippermetti.
Artikolu 4
Meta l-irtirar taħt l-Artikolu 3 jlaħħaq għal 80 % tal-kwantitajiet murija fl-Anness, il-Kummissjoni, b'konsultazzjoni ma’ l-awtoritajiet ta' Laos, għandha tikkunsidra jekk ikunx meħtieġ li testendi l-applikazzjoni tad-deroga 'l hinn minn dawk il-kwantitajiet..
Artikolu 5
Dan li ġej għandu jinkiteb f'kaxxa numru 4 taċ-ċertifikat oriġinali Formola A maħruġ taħt dan ir-Regolament:
"Deroga - Regolament (KE) Nru 1713/97"
Artikolu 6
Fil-każ ta' dubju, l-Istati Membri jistgħu jitolbu kopja tad-dokument li jiċċertifika l-oriġini tal-materjali wżati fil-Laos taħt din id-deroga. Talba bħal din tista ssir filwaqt tad-dħul f'ċirkolazzjoni ħielsa ta' l-oġġetti li jibbenefikaw mid-dispożizzjonijiet ta' dan ir-Regolament, jew fil-qafas tal-kooperazzjoni amministrattiva li dwarha hemm dispożizzjoni fl-Artikolu 94 tar-Regolament (KEE) Nru 2454/93.
Artikolu 7
Dan ir-Regolament jidħol fis-seħħ fis-seba’ jum mill-pubblikazzjoni tiegħu fil-Ġurnal Uffiċjali tal-Komunitajiet Ewropej.
Għandu jkun applikabbli mill-1 ta'Awissu 1997.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-3 ta' Settembru 1997.

Labels: 3
18
15
1